वकील बोले- 3 हॉस्पिटल ने सर्जरी की सलाह दी, बेंच ने कहा- तीनों रिपोर्ट दिखाएं
Delhi Health Minister Satyendra Jain Money Laundering Case - सुप्रीम कोर्ट में आज पेश होंगे सत्येंद्र जैन- कहां इलाज कराया, क्या फायदा मिला, इसकी रिपोर्ट दिखानी होगी; 6 हफ्ते की जमानत कल खत्म होगी
सुप्रीम कोर्ट ने दिल्ली के पूर्व स्वास्थ्य मंत्री सत्येंद्र जैन की जमानत 24 जुलाई तक बढ़ा दी है। मामला जस्टिस एएस बोपन्ना और जस्टिस एमएम सुंदरेश की बेंच में था। जहां जैन की ओर से पेश हुए एएम सिंघवी ने कहा कि 3 अस्पतालों ने जैन को सर्जरी की सलाह दी है।
सिंघवी ने कहा कि उन्हें जैन की मेडिकल रिपोर्ट्स का एक सेट 8 जुलाई को ही मिला। ED के असिस्टेंट सॉलिसिटर जनलर राजू ने रिपोर्ट्स पर संदेह जताया। जिसके बाद जस्टिस बोपन्ना ने सिंघवी से सभी 3 हॉस्पिटल की रिपोर्ट उन्हें भी देने का आदेश दिया।
पहले सत्येंद्र को मिली थी 42 दिन की जमानत
इसके पहले 26 मई को सुप्रीम कोर्ट ने मेडिकल कंडीशन के आधार पर उन्हें 6 हफ्ते की जमानत दी थी। 11 जुलाई को उनकी जमानत का आखिरी दिन था। जमानत याचिका पर सुनवाई के दौरान कोर्ट ने कहा था- "जैन प्राइवेट अस्पताल में इलाज करा सकते हैं, लेकिन किसी भी गवाह को प्रभावित नहीं करेंगे। न ही दिल्ली के बाहर जाएंगे। जो भी इलाज करवा रहे हैं, उसकी रिपोर्ट 10 जुलाई तक पेश करें।"
गौरतलब है कि जैन 31 मई 2022 से हिरासत में थे। 6 अप्रैल को दिल्ली हाईकोर्ट से जमानत याचिका खारिज होने के बाद उन्होंने सुप्रीम कोर्ट में अपील की थी जहां से उन्हें 360 दिन बाद 42 दिन की जमानत मिली है।
एक हफ्ते में 3 बार हॉस्पिटल पहुंचे थे जैन
25 मई की सुबह AAP नेता सत्येंद्र जैन तिहाड़ जेल के वॉशरूम में फिसलकर गिर पड़े थे। उन्हें दीनदयाल उपाध्याय अस्पताल में भर्ती किया गया था। दोपहर में उनकी हालत बिगड़ने के बाद उन्हें लोकनायक जय प्रकाश नारायण अस्पताल (LNJP) में शिफ्ट कर ऑक्सीजन सपोर्ट पर रखा गया था।
एक हफ्ते में यह तीसरा मौका था, जब जैन हॉस्पिटल पहुंचे थे। इससे पहले 22 मई को उन्हें दिल्ली के ही सफदरजंग अस्पताल ले जाया गया था। तब उन्हें रीढ़ की हड्‌डी में परेशानी आई थी। 20 मई को भी वो इसी परेशानी के चलते दीनदयाल अस्पताल लाए गए थे।
सत्येंद्र जैन पर मनी-लॉन्ड्रिंग का केस
इन्फोर्समेंट डायरेक्टोरेट (ED) ने 24 अगस्त 2017 को CBI की तरफ से दर्ज की गई FIR को आधार बनाकर जैन के खिलाफ मनी-लॉन्ड्रिंग मामले में जांच शुरू की थी। सत्येंद्र जैन ने 14 फरवरी 2015 से 31 मई 2017 तक कई लोगों के नाम पर चल संपत्तियां खरीदी थीं। जिसका वे संतोषजनक हिसाब नहीं दे सके थे। उनके साथ पूनम जैन, अजित प्रसाद जैन, सनील कुमार जैन, वैभव जैन और अंकुश जैन के खिलाफ भी मामला दर्ज किया गया था।
सत्येंद्र जैन से जुड़ी भास्कर की ये खास खबरें भी पढ़ें...
सत्येंद्र जैन तिहाड़ जेल के वॉशरूम में गिरे:चोटें आईं
दिल्ली के पूर्व मंत्री और आम आदमी पार्टी नेता सत्येंद्र जैन गुरुवार सुबह तिहाड़ जेल के वॉशरूम में फिसलकर गिर पड़े थे। उन्हें सुबह दीनदयाल उपाध्याय अस्पताल में भर्ती कराया गया था। दोपहर करीब 12 बजे उनकी हालत बिगड़ने के बाद उन्हें लोक नारायण जय प्रकाश अस्पताल (LNJP) में शिफ्ट किया गया है। पढ़ें पूरी खबर...
केजरीवाल अस्पताल में सत्येंद्र जैन से मिले
दिल्ली के मुख्यमंत्री अरविंद केजरीवाल अस्पताल में भर्ती AAP नेता सत्येंद्र जैन से मुलाकात की। उन्होंने जैन को गले लगाया। मुलाकात की तस्वीरें केजरीवाल ने अपने ट्विटर अकाउंट पर शेयर की हैं। दिल्ली CM ने तस्वीरों के साथ कैप्शन में लिखा- बहादुर आदमी से मिला...हीरो। पढ़ें पूरी खबर...